system
Răspunde în limba română, în stilul Wikipedia, cat mai corect gramatical.
user
Cum ai descrie Ion Bărbuță?
assistant
Ion Bărbuță (n. 23 iulie 1960, satul Geamăna, raionul Anenii-Noi) este un lingvist din Republica Moldova. În prezent activează în calitate de cercetător științific coordonator în cadrul Centrului de Lingvistică al Institutului de Filologie al Academiei de Științe a Moldovei.

Studii 

Facultatea de Filologie a Universității Pedagogice de Stat „Ion Creangă” din Chișinău.    

Studii de doctorat la Institutul de Lingvistică al AȘM.   

Doctor în filologie (1999),  specialitatea limba română, cu teza Semnificație lexicală ~ semnificație gramaticală: posibilități de combinare și restricții (mecanismul de constituire a formelor gramaticale în limba română).

Activitate și funcții deținute 
A publicat manuale, dicționare, studii și cercetări din domeniul gramaticii limbii române, semanticii, pragmaticii și lucrări de predare a limbii române vorbitorilor de limbă rusă.

Colaborare la proiectul Limba – mijloc de integrare socială  (PNUD), 2002-2004.  

Membru în colegiul redacțional al publicației Revistă de lingvistică și știință literară. Redactor-șef adjunct al revistei Buletinul Institutului de Lingvistică.

Conferențiar cercetător (2002).

Director al Institutului de Lingvistică al A. Ș. M. (2000-2007).

Decorat cu Medalia „60 de ani A. Ș. M.”. Titlu onorific "Om Emerit" (31 august 2010).

Publicații 
 Грамматика румынского языка. Краткий справочник, Chișinău, Litera, 1998;  
 Dicționar român-rus de construcții verbale (cu un ghid de conjugare a verbelor), Chișinău, 1999 (în colaborare); 
 Gramatica uzuală a limbii române, Chișinău, Litera, 2000; Ediția a II-a, 2003 (în colaborare);   
 Краткая грамматика румынского языка, Chișinău, 2001;  
 Punctuația în limba română, Chișinău, 2001;   
 Semnificația lexicală și categoriile gramaticale ale cuvintelor în limba română Chișinău, 2002; 
 Predarea și învățarea limbii prin comunicare. Ghidul profesorul. Chișinău, 2003 (în colaborare);
 Limba care ne unește. Manual nivelul I, nivelul II, nivelul III, Chișinău, 2003, 2004 (în colaborare);
 Limba română. Gramatică, ortografie, punctuație. Chișinău, 2004;   
 Gramatica practică a limbii române, Chișinău, 2006 (în colaborare); 
 Mic dicționar de termeni lingvistici. Chișinău, 2008 (în colaborare);  
 Limba română prin exerciții . Chișinău, 2009;  
 Punctuația în limba română: norme și exerciții. Chișinău, 2009;   
 Structura pragmasemantică a enunțului din limba română. Chișinău, 2012;   
 Vocabularul fundamental al limbii române. Dicționar de contexte minime. Chișinău, 2013 (în colaborare);   
 Morfologia limbii române. Chișinău, 2015 (în colaborare);   
 Sintaxa limbii române. Chișinău, 2016 (în colaborare);
 Ortografie și punctuație pentru copii și părinți. Norme și exerciții. Chișinău, Logodava, 2019. (în colaborare);
 Gramatica limbii române. Chișinău: Pro Libra, 2019. (în colaborare);
Dicționar de structuri sintactice. Chișinău: CEP USM, 2021. (în colaborare);
Enunțul între gramatică și discurs. Chișinău: Epigraf, 2023. (în colaborare).

Referințe

Legături externe 

Nașteri în 1960
Nașteri pe 23 iulie
Autori români
Lingviști moldoveni
Lingviști români în viață
Realizatori de dicționare români
Realizatori de manuale români
Români basarabeni